text: 62 lærere fik prikket i dag
  06 januar 2011 kl. 16.51
  I alt 62 lærere fik prikket, da Vejle Kommune torsdag gennemførte den bebudede sparerunde. Det gik især ud over specialundervisningen.
  På Charlotteskolen, som udelukkende har specialundervisning, fyres seks lærere. Også Gauerslund skole, som forrige år blev landskendt på TV2, bliver hårdt ramt med syv fyringer. 
  Værst går prikkerunden dog ud over Give skole, som får ni tomme stole på lærerværelset.
  
  Byskoler rammes
  I Vejle rammes byskolerne også hårdt.  Damhavens skole mister seks og får to lærere på nedsat tid. Mølholm Skole, som TV SYD besøgte før lærernes protestaktion tirsdag, skal af med fire lærere. Det samme skal Nørremarksskolen og Nørup Skole.
  
  Job-bank
  Følgende skoler mister to lærerstillinger: Bredagerskolen i Jelling, Egtved Skole, Engum Skole, Kollerup Skole (hvor borgmesterens kone er viceinspektør) og Ødsted Skole.
  Resten af de 62 fyringer fordeles med en enkelt på disse skoler: Andkær, Bredsten, Elkjærskolen, Grejsdal skole, Hældagerskolen, Petersmindeskolen, Smidstrup-Skærup Skole, Søndermarksskolen, Øster Nykirke og Øster Starup. 
  12 skoler slipper for fyringer. Det er Gadbjerg, Langelinie, Skibet, Skovagerskolen, Thyregod, Vandel, Vinding, Givskud, Englystsklen, Højen, Kirkebakken og den fælles 10.klasse i Vejle. 
  Kommunen har lavet en job-bank, så de står forrest, hvis nogle af kommunens i alt 1700 lærere skulle vælge at holde op i de kommende år.
  